Source: http://www.druckeria.ro/tag/lupte-libere-feminin/
Timestamp: 2020-06-01 05:24:54+00:00

Document:
lupte libere feminin Archives - Druckeria
Universiada Kazan 2013: Luptătoarea Beatrice Oancea (CSM Timișoara), pe locul 15 la categoria 63kg
Beatrice Oancea și-a încheiat rapid evoluția la Universiada de la Kazan. Sportiva legitimată la CSM Timișoara a disputat doar două meciuri în concursul de lupte libere, categoria 63kg, fiind învinsă atât în optimi, cât și în recalificări, de două reprezentante ale spațiului ex-sovietic.
Universiada de la Kazan a programat sâmbătă meciurile din categoria 63kg la lupte libere feminin, acolo unde România a fost reprezentată de Beatrice Oancea, sportivă legitimată la CSM Timișoara. Luptătoarea în vârstă de 22 de ani a părăsit concursul extrem de rapid, după un eșec în turul inaugural, iar apoi încă unul în calificări, meciuri în care nu a realizat niciun punct la general.
Beatrice Oancea, 22 de ani, CSM Timișoara
În optimile de finală, sportiva CSM-ului a dat peste una dintre favoritele categoriei, rusoaica Mariia Liulkova. Reprezentanta țării gazdă s-a impus lejer, cu 4-0, ajungând apoi până în ultimul act, pe care avea să îl piardă în fața reprezentantei Mongoliei, Battsetseg Soronzonbold.
Lui Beatrice Oancea i-a mai rămas o șansă la recalificări, acolo unde sorții i-au hărăzit o altă reprezentantă a spațiului fostei URSS, e vorba despre Marya Mamashuk, din Belarus. Și de această dată, luptătoarea de la CSM Timișoara a părăsit salteaua învinsă, cu 0-5 la general, ieșind astfel din competiție. Beatrice Oancea s-a clasat a 15-a din totalul de 16 concurenți în ierarhia generală, devansând-o doar pe lituanianca Giedre Blekaityte.
Vă reamintim că luptele libere au adus singura medalie de până acum pentru sportul timișorean. Joi, Ștefan Gheorghiță, luptător născut la Timișoara și legitimat la CSM Lugoj, a cucerit medalia de aur la categoria 84kg.
Filed Under: Alte sporturi Tagged With: beatrice oancea, breaking, csm timisoara, Druckeria, lupte libere, lupte libere feminin, lupte libere timisoara, universiada kazan 2013

References: CSM 
 CSM 
 CSM 
 CSM 
 CSM 
 csm